AZ EURÓPAI PARLAMENT ÉS A TANÁCS HATÁROZATA
(2005. szeptember 7.)
az Európai Unió Szolidaritási Alapjának a költségvetési fegyelemről és a költségvetési eljárás javításáról szóló, 1999. május 6-i intézményközi megállapodást kiegészítő, az Európai Unió Szolidaritási Alapjának finanszírozásáról szóló, az Európai Parlament, a Tanács és a Bizottság között létrejött, 2002. november 7-i intézményközi megállapodás 3. pontja szerinti igénybevételéről
(2005/706/EK)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel a költségvetési fegyelemről és a költségvetési eljárás javításáról szóló, 1999. május 6-i intézményközi megállapodást kiegészítő, az Európai Unió Szolidaritási Alapjának finanszírozásáról szóló, az Európai Parlament, a Tanács és a Bizottság között létrejött, 2002. november 7-i intézményközi megállapodásra (1), és különösen annak 3. pontjára,
tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
tekintettel a Bizottság javaslatára,
mivel:
(1)
Az Európai Unió létrehozta a Szolidaritási Alapot (az „Alap”), hogy kifejezze szolidaritását a katasztrófa sújtotta régiók lakosságával.
(2)
2005. január 24-én Szlovákia egy vihar okozta katasztrófa kapcsán kérelmet nyújtott be az Alap igénybevételére.
(3)
A 2002. november 7-i intézményközi megállapodás egy milliárd EUR-ban maximált éves összeg erejéig ad lehetőséget az Alap igénybevételére.
(4)
A 2004 novemberében bekövetkezett szlovákiai vihar eleget tesz az Európai Unió Szolidaritási Alapjának igénybevételéhez megállapított kritériumoknak,
A KÖVETKEZŐKÉPPEN HATÁROZOTT:
1. cikk
Az Európai Unió 2005. költségvetési évre elfogadott általános költségvetésének keretében az Európai Unió Szolidaritási Alapjából 5 667 578 EUR kötelezettségvállalási előirányzat vehető igénybe.
2. cikk
Ezt a határozatot az Európai Unió Hivatalos Lapjában ki kell hirdetni.
Kelt Strasbourgban, 2005. szeptember 7-én.